{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga zakona o izmjenama Zakona o zaštiti životinja, s konačnim prijedlogom zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Branka Buković Šošić","KONAČNI PRIJEDLOG ZAKONA O IZMJENAMA ZAKONA O ZAŠTITI ŽIVOTINJA,\nČlanak 1.","U skladu s člankom 4. Zakona  o državnom inspektoratu (Narodne novine, broj 115/18) Inspekcijske poslove iz djelokruga Državnog inspektorata u skladu s člancima 7. i 8. Zakona o državnom inspektoratu , obavljaju među ostalim i veterinarska inspekcija i poljoprivredna inspekcija. \nZakon o državnom inspektoratu ne isključuje primjenu ovlasti koje proizlaze iz posebnih propisa pojedinog upravnog područja čiju primjenu nadziru veterinarski i poljoprivredni inspektori jer je člankom 66. Zakona o državnom inspektoratu propisano da:\n„Ovlasti inspektora propisane ovim Zakonom ne isključuju primjenu ovlasti koje proizlaze iz posebnih propisa pojedinog upravnog područja čiju primjenu nadziru nadležni inspektori određeni ovim Zakonom.“\n\nU skladu s navedenim izmjenom članka potrebno je definirati državni inspektorat kao nadležno tijelo inspekcijskim tijelima koje provode nadzor nad Zakonom o zaštiti životinja.\nU skladu s navedenim predlaže se izmjena članka 75. stavak 2. na način da navedeni stavak glasi: \n\n„ Inspekcijski nadzor u provođenju ovoga Zakona i propisa donesenih na temelju njega provode veterinarski odnosno poljoprivredni inspektori državnog inspektorata u skladu s ovlastima određenim posebnim propisima o veterinarstvu odnosno poljoprivredi“","Prihvaćen","Prihvaća se prijedlog."]
[2,"Branka Buković Šošić","KONAČNI PRIJEDLOG ZAKONA O IZMJENAMA ZAKONA O ZAŠTITI ŽIVOTINJA,\nČlanak 2.","„Nadzor iz članka 75. stavka 3. ovoga Zakona obavlja se na temelju procjene rizika, nasumičnim odabirom mjesta nadzora ili po saznanju o postupanju protivno odredbama ovoga Zakona.“ \nU skladu s odredbama članka 75. Zakona o zaštiti životinja (Narodne novine, broj  102/17) za provođenje nadzora su nadležna 4 tijela koja provode nadzore svako iz svoje nadležnosti u skladu s člankom 75. Zakona o zaštiti životinja kojim je  propisano da: \n„Nadležna tijela\nČlanak 75.\n(1) Upravni nadzor nad provedbom ovoga Zakona i propisa donesenih na temelju njega obavlja ministarstvo nadležno za poslove poljoprivrede.\n(2) Inspekcijski nadzor u provođenju ovoga Zakona i propisa donesenih na temelju njega provode veterinarski odnosno poljoprivredni inspektori ministarstva nadležnog za poslove poljoprivrede u skladu s ovlastima određenim posebnim propisima o veterinarstvu odnosno poljoprivredi.\n(3) Nadzor nad provedbom općih akata iz članka 49. stavka 4, članka 51. stavka 5. te članka 62. stavka 5. ovoga Zakona provode komunalni redari.“\nU skladu navedenim člankom u stavku 1. definiran je upravni nadzor nad provedbom Zakona o zaštiti životinja  i propisa donesenih na temelju njega, a kojeg  obavlja ministarstvo nadležno za poslove poljoprivrede, \nu stavku 2, istog članka definiran je inspekcijski nadzor kojeg provode veterinarski i poljoprivredni inspektori skladu s ovlastima određenim posebnim propisima o veterinarstvu odnosno poljoprivredi, \na u stavku 3. nadzor kojeg provodi komunalno redarstvo nad općima aktima kojima  jedinica lokalne samouprave propisuju  postupanje s divljim životinjama pronađenim izvan prirodnog staništa u  skladu s člankom 49. stavkom 4. Zakona o zaštiti životinja  , uvjete i način držanja kućnih ljubimaca u skladu s člankom  51. stavkom 5. Zakona o zaštiti životinja i postupanje s napuštenim ili izgubljenim životinjama u skladu s člankom  62. stavka 5. Zakona o zaštiti životinja.\nČlanak 76. definira način na koji se sva tri oblika nadzora obavljaju.\nU skladu s navedenim predlaže se izmjena naslovnog dijela članka 76. Zakona o zaštiti životinja na način da se u naslovnom dijelu  riječ „Inspekcijski“ briše te da naslovni dio članka 76.  glasi „Nadzor“.\nU skladu s navedenim predlaže se da navedeni članak glasi: \n„Nadzor \n\nČlanak 76.\nNadzor iz članka 75. stavaka 2. i 3. ovoga Zakona obavlja se na temelju procjene rizika, nasumičnim odabirom mjesta nadzora ili po saznanju o postupanju protivno odredbama ovoga Zakona.“","Prihvaćen","Prihvaća se prijedlog."]
[3,"Branka Buković Šošić","KONAČNI PRIJEDLOG ZAKONA O IZMJENAMA ZAKONA O ZAŠTITI ŽIVOTINJA,\nČlanak 3.","U skladu s prethodnim obrazloženjima predlaže se da navedeni članak ostane nepromijenjen, odnosno da ne podliježe izmjeni  i da glasi: \n\n„Pomoć pri obavljanju nadzora\nČlanak 77.\nPolicija, prema svojim ovlastima, pruža pomoć ovlaštenom podnositelju zahtjeva – nadležnom inspektoru odnosno komunalnom redaru ako se prilikom provođenja nadzora ili izvršenja rješenja opravdano očekuje pružanje otpora, sukladno posebnim propisima.“","Prihvaćen","Prihvaća se prijedlog."]
[4,"Branka Buković Šošić","KONAČNI PRIJEDLOG ZAKONA O IZMJENAMA ZAKONA O ZAŠTITI ŽIVOTINJA,\nČlanak 4.","Članak 78. briše se. \nKako su  u skladu s člankom 75. stavkom 2. Zakona o zaštiti životinja za provođenje inspekcijskog nadzora nadležna 2. tijela,  veterinarski i poljoprivredni inspektori skladu s ovlastima određenim posebnim propisima o veterinarstvu odnosno poljoprivredi\nPredlaže se da se navedeni članak ne briše nego da se postojeći članak  izmijeni na način da se u članku 78. stavku 1. iza riječi „Nadležni“ riječ „veterinarski“ briše te da navedeni članak glasi:  \n„Provođenje nadzora\nČlanak 78.\n(1) Nadležni inspektor iz članka 75. stavka 2. ovoga Zakona tijekom provođenja inspekcijskog nadzora u slučaju sumnje na postupanje protivno odredbama ovoga Zakona i propisa donesenih na temelju njega ovlašten je pregledati objekte na gospodarstvu, prostore, prostorije, opremu i prijevozna sredstva.\n(2) Vlasnici gospodarstava, prostorija, prostora, opreme i prijevoznih sredstava koji drže životinje moraju omogućiti obavljanje inspekcijskog nadzora iz stavka 1. ovoga članka, dati nadležnom inspektoru potrebne podatke, obavijesti i dokumentaciju te mu osigurati uvjete za nesmetan rad.\n(3) Vlasnik je dužan na zahtjev nadležnog inspektora u određenom roku dostaviti ili pripremiti propisane evidencije i dokumentaciju koji su mu potrebni za provođenje inspekcijskog nadzora.“","Prihvaćen","Prijedlog se u potpunosti prihvaća"]
[5,"Branka Buković Šošić","KONAČNI PRIJEDLOG ZAKONA O IZMJENAMA ZAKONA O ZAŠTITI ŽIVOTINJA,\nČlanak 5.","Kako su  u skladu s člankom 75. stavkom 2. Zakona o zaštiti životinja za provođenje inspekcijskog nadzora nadležna 2. tijela,  veterinarski i poljoprivredni inspektori skladu s ovlastima određenim posebnim propisima o veterinarstvu odnosno poljoprivredi\nPredlaže se da se navedeni članak ne briše nego da se postojeći članak  izmijeni na način da se u članku 79. stavku 1. iza riječi „veterinarstvu“ doa ju riječi  riječ „odnosno poljoprivredi“ te da navedeni članak glasi:  \n„Ovlasti inspektora\nČlanak 79.\nNadležni inspektor iz članka 75. stavka 2. ovoga Zakona, uz ovlasti određene propisom o veterinarstvu odnsono poljoprivredi  u provođenju inspekcijskog nadzora ovlašten je:\n1. zabraniti postupanje protivno odredbama ovoga Zakona\n2. narediti mjere za uklanjanje utvrđenih nepravilnosti u određenom roku\n3. posjedniku privremeno oduzeti životinju koja se nalazi u stanju na temelju kojega se može zaključiti da životinja trpi bol, patnju ili veliki strah, da je ozlijeđena ili da bi nastavak njezina života u istim uvjetima bio povezan s neotklonjivom boli, patnjom ili velikim strahom te životinju koju posjednik drži u neprimjerenim uvjetima\n4. posjedniku privremeno oduzeti životinju opasnu za okolinu\n5. privremeno oduzeti dokumentaciju i predmete koji u prekršajnom ili kaznenom postupku mogu poslužiti kao dokaz\n6. podnositi prijavu sukladno odredbama kaznenog odnosno prekršajnog zakona.“","Prihvaćen","Prihvaća se prijedlog."]